Carantina selectivă provoacă proteste violențe la Madrid.
6 răniţi şi 4 persoane arestate – acesta este bilanţul ultimului protest spontan de la Madrid. Poliţia spaniolă a intervenit în forţă după ce agenţii au fost provocaţi de manifestanţi, nemulţumiţi de restricţiile sanitare din Madrid.
Protestatarii, unii dintre ei tineri de extremă stângă, au blocat o stradă din apropierea parlamentului regiunii. Agenţii au ripostat imediat după ce unul dintre ei a fost lovit de unul dintre manifestanţi.Locuitorii din cartierele de la periferia Madridului se consideră discriminaţi de carantina impusă de guvernul regiunii, care a extins izolarea în 45 de zone.Mulţi dintre ei cer să fie aplicate măsuri sanitare şi în cartierele înstărite ale capitalei, care depăşesc pragul de 1.000 de cazuri la o sută de mii de locuitori.Comunitatea Madrid este regiunea spaniolă cu cel mai intens focar de Covid-19 şi a înregistrat peste 48 de mii de cazuri în ultimele 14 zile.